Moskva Paleevalitsus

Moskva Paleevalitsus (vene keeles Московское дворцовое управление), kuni 1886 Moskva Paleekontor (Московская дворцовая контора) oli aastatel 1831−1918 Venemaa Keisririigi Keiserliku Õukonna ja Udellide Ministeeriumi asutus, mille eesmärk oli ehitada ja hallata keisri paleesid Moskvas ja selle ümbruses.

Ajalugu
Asutuse eelkäijaks oli 1768. aastal asutatud Kremli ehituse ekspeditsioon (Экспедиция кремлёвского строения). 1831. aastal see kaotati ja selle alusel moodustati Moskva paleekontor. 1886. aastal kontor reorganiseeriti ministeeriumi osakonnaks (Московская дворцовая частъ) ja asutati paleevalitsus. Institutsioon kaotati 1918. aastal.

Paleekontorile allus Moskva relvapalat, mille eesotsas oli direktor. Aastatel 1831−1865 tegutses kontori juures Moskva palee arhitektuurikool. Paleekontori president oli selle õppeasutuse kuraatoriks.

Pädevus
Asutuse ülesandeks oli ehitada ja hallata keisri paleesid Moskvas ja selle ümbruses, samuti hoolitseda paleede juurde kuuluvate maade eest. Kuna Venemaa keisrid krooniti Moskvas, siis kuulus valitsuse pädevusse ka kroonimiste ettevalmistamine ja nende läbiviimine.

Juhtkond
Paleekontori juhiks oli president (президент Московской дворцовой конторы), kelle abiliseks oli viitsepresident. Pärast 1886. aasta reformi oli paleeosakonna peaks juhataja (управляющий). Valitsuse juhiks oli ülem (нацальник).

Paleekontori presidendid 1831−1886
 Nr Ametiaeg Pilt Nimi Auaste Märkused 1 1831−1835 65px vürst Sergei Ivanovitš Gagarin (1777−1862) kammerhärra, tõeline salanõunik  2 1835−1849 65px vürst Aleksandr Mihhailovitš Urussov (1766−1853) salanõunik (a-st 1836 tõeline salanõunik)  3 1849−1858 65px vabahärra Ludwig Karl von Bode (1787−1859) tõeline salanõunik  4 1859−1874 65px vürst Nikolai Ivanovitš Trubetskoi (1797−1874) salanõunik  − 1874−1881 65px krahv Alexander Lambsdorff (1835−1902) tõeline riiginõunik Kohusetäitja − 1882−1886 65px krahv Anatoli Vladimirovitš Orlov-Davõdov (1837−1905) kindralmajor (a-st 1884 kindralleitnant) Kohusetäitja

Paleekontori viitsepresidendid 1831−1886
 Nr Ametiaeg Pilt Nimi Auaste Märkused 1 1831−1835 65px vürst Aleksandr Mihhailovitš Urussov (1766−1853) salanõunik  2 1835−1848 65px vabahärra Ludwig Karl von Bode (1787−1859) tõeline riiginõunik  3 1848−1857  vürst Sergei Jakovlevitš Gruzinski (1797−1880) tõeline riiginõunik  4 1857−1859 65px vürst Aleksandr Dmitrijevitš Lvov (1800−1866) tõeline riiginõunik  5 1859−1872  vürst Sergei Dmitrijevitš Gortšakov (1794−1873) tõeline riiginõunik  − 1872−1874 65px krahv Alexander Lambsdorff (1835−1902) tõeline riiginõunik Kohusetäitja 6 1874−1886  Sergei Mihhailovitš Suhhotin (1818−1886) tõeline riiginõunik Kohusetäitja kuni 1877

Paleeosakonna juhataja kohusetäitja 1886−1891
 Nr Ametiaeg Pilt Nimi Auaste 1 1886−1891 65px krahv Anatoli Vladimirovitš Orlov-Davõdov (1837−1905) kindralleitnant

Paleevalitsuse ülemad 1886−1917
 Nr Ametiaeg Nimi Auaste 1 1886−1905 Vavila Aleksejevitš Kuznetsov (1829−?) kindralmajor (a-st 1894 kindralleitnant) 2 1905−1906 krahv Aleksandr Vassiljevitš Olsufjev (1843−1907) kindralleitnant 3 1907−1917 vürst Nikolai Nikolajevitš Odojevski-Maslov (1849−1919) kindralleitnant

Kategooria:Venemaa Keisririigi Keiserliku Õukonna ja Udellide Ministeerium
Kategooria:Venemaa Keisririigi valitsusasutused